Source: https://e-justice.europa.eu/content_ordinary_courts-18-EE-sl.do?init=true
Timestamp: 2019-06-26 17:07:44+00:00
Document Index: 5759129

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Redna sodišča - Estonija
Ta stran vsebuje informacije o organizaciji rednih sodišč splošne pristojnosti v Estoniji.
Okrajna sodišča so sodišča splošne pristojnosti prve stopnje; obravnavajo vse civilne, kazenske in prekrškovne zadeve, vodijo pa tudi druge postopke, za katere so pristojna po zakonu. Sodne postopke pred okrajnimi sodišči urejajo naslednji zakoniki: zakonik o civilnem postopku v civilnih zadevah, zakonik o kazenskem postopku v kazenskih zadevah in zakonik o prekrškovnem postopku v prekrškovnih zadevah.
Okrajna sodišča imajo tudi zemljiškoknjižni in registrski oddelek, ki opravljata upravne naloge. Zemljiškoknjižni oddelek vodi zemljiško knjigo in knjigo premoženjskih razmerij med zakonci. Registrski oddelek vodi poslovni register, register nepridobitnih združenj in fundacij, register poslovnih jamstev ter register ladij. Okrajno sodišče v Pärnuju ima tudi oddelek za plačilne naloge. Ta obravnava zahtevke v zvezi s pospešenim postopkom za plačilni nalog.
Okrožna sodišča kot sodišča druge stopnje preverjajo sodbe in odločitve okrajnih sodišč na podlagi pritožb zoper sodbe in odločitve. Postopke pred upravnimi sodišči urejajo isti zakoni kot postopke pred sodišči prve stopnje.
Estonija ima štiri okrajna sodišča. Tvorijo jih sodne palače.
Okrajna sodišča:
okrajno sodišče v Harjuju (Harju Maakohus):
sodna palača v ulici Liivalaia,
sodna palača v ulici Kentmanni,
sodna palača na cesti Tartu;
okrajno sodišče v Viruju (Viru Maakohus):
sodna palača v Jõhviju,
sodna palača v Narvi,
sodna palača v Rakvereju;
okrajno sodišče v Pärnuju (Pärnu Maakohus):
sodna palača v Pärnuju,
sodna palača v Haapsaluju,
sodna palača v Kuressaareju,
sodna palača v Rapli,
sodna palača v Paideju;
okrajno sodišče v Tartuju (Tartu Maakohus):
sodna palača v Tartuju,
sodna palača v Jõgevi,
sodna palača v Viljandiju,
sodna palača v Valgi,
sodna palača v Võruju,
Estonija ima dve okrožni sodišči.
Okrožni sodišči:
okrožno sodišče v Talinu (Tallinna Ringkonnakohus),
okrožno sodišče v Tartuju (Tartu Ringkonnakohus).
Kontaktni podatki o sodiščih so na voljo na spletišču sodišč. Dostop do kontaktnih podatkov je brezplačen.